
N úmero 350. Setmana del 9 al 15 de març de 2005 

El Sindicato Unificado de Policia ha demanat vehicles blindats per «actuar amb la major contundència que permeti la llei» contra «els terroristes laborals» dels estibadors Naval Gijón. Han remarcat que la possibilitat que es produeixi una desgràcia «és qüestió de temps». 


La lluita per aturar la imposició dels transgènics 


Sis persones es pengen d'arbres davant del DARP i s'hi quedaran tota la setmana 

Setmana de mobilització antitransgènica per 
evitar l'aprovació dels decrets de Coexistència 

Convoquen una manifestació central de la campanya el proper dissabte a les 12h a la plaça Universitat 



Pancarta desplegada de punta a punta de la Gran Via, just davant del Departament d'Agricultura i unint dos dels arbres on hi són els activistes. 


Les lluites contra el Patriarcat 


Enguany i sempre: Dones lliures per ser i per fer 


Barcelona.- Aquest dilluns 7 al matí ha co¬ 
mençat la setmana de mobilitzacions en con¬ 
tra del Decret de Coexistència que legalitzarà 
l'agricultura transgènica a Catalunya. La prime¬ 
ra acció duta a terme va començar dilluns al 
matí a dos quarts de deu: sis membres de la 
Plataforma Transgèncis Fora es van instal·lar 
als arbres de la Gran Via davant del DARP (De¬ 
partament d'Agricultura, Ramaderia i Pesca) a 
Gran Via de les Corts Catalanes, 612-614. Les 
primeres hores del matí es van dedicar a l'ade¬ 
quació de l'espai per a passar-hi aquesta set¬ 
mana. S'ha insta-lat un punt d'informació sobre 
l'acció que es mantindrà al llarg de la setmana, 
alhora que s'han organitzat diverses mo¬ 
bilitzacions (accions, soparsal carrer, bicicleta- 
da,...) que han d'acabar amb una gran mani¬ 
festació el dissabte 12 a les 12h. a la Pça. 
Universitat. Al vespre d'aquest mateix dia prop 
d'un centenar de persones es van concentrar a 
Pça. Sant Jaume i es van dirigir en cercavila fins 
a la seu del DARP on es va realitzar un sopar 
amb productes de conreu ecològic. 

Imminent aprovació decret de coexistència 
La Unió Europea, sota la pressió de la indús¬ 


tria biotecnològica i el lobby EuropaBio va 
decidir l'any 2003, sota una falsa premissa de 
llibertat d'opció, que és possible i necessària 
la coexistència entre els conreus transgènics i 
no transgènics i proposa una sèrie de recoma¬ 
nacions perquè cada estat membre marqui les 
pautes que regulin la coexistència. Davant 
d'això, els nous executius espanyol i català 
han decidit traçar una línia de continuïtat 
amb els anteriors i això s'expressa en la pre¬ 
tensió d'evitar el debat polític i social reso¬ 
lent la qüestió de la coexistència via decret. 
Actualment, a Catalunya el decret de coex¬ 
istència està a un pas de ser aprovat. Això 
obre la porta gran als transgènics ja que 
aquest representa una legalització dels 
OMG (Organismes Modificats Genètica¬ 
ment), suposa la desaparició de qualsevol 
altre tipus d'agricultura i no garantitza la no 
contaminació dels cultius tradicionals i 
ecològics, com ja demostren casos concrets 
de contaminació arreu de l'Estat. 

Pertot això, des de la Plataforma Transgènics 
Fora s'exigeix la retirada de les propostes dels 
Decrets de Coexistència que preparen tant la 


Generalitat de Catalunya com el Govern de 
l'Estat Espanyol i l'establiment de processos 
de decisió adequats per un conflicte d'aque¬ 
sta magnitud i que no s'autoritzi la sembra 
amb OMGs per les conseqüències irre¬ 
versibles que tindrà, entre molts altres punts 
recollits en el Manifest de Fraga, text con- 
sensuat i signat per una vintena de col·lec¬ 
tius, entitats i associacions de l'àmbit de l'a¬ 
gricultura i de l'ecologisme al gener del 2004. 
Cal recordar que el govern de la Generalitat, 
preveient la inquietut que aquest tema pot 
generar, ha optat ja en criminalitzar els 
plantejaments i accions de la Plataforma a 
través de la pressió mediàtica i judicial, com 
és el cas de la denúncia oberta contra un dels 
seus mebres per la sega d'un camp d'OMGs 
experimental a LLeida. Des de la Plataforma 
es fa una crida a conèixer, difundir i partici - 
par de les diferents mobilitzacions que hi 
haurà durant la setmana. Més informació a: 
www.agrariamanresa.org/ transgènics; 
www.barcelonaindymedia.org 

Plataforma Transgènics Fora 
+Contra-lnfos 8/ 03/ 05 


Barcelona.- «Un any més celebrem el vuit de 
març, recordant totes les dones que al llarg 
de la història han fet camí cap a l'allibera¬ 
ment, i han treballat amb les feministes d'ar¬ 
reu que vivim i anem construint amb esper¬ 
ança i il·lusió un món millor per a totes i 
tots. Pesa molt, és dolorós i és injust, viure la 
violència estructural del sistema capitalista i 
la violència contra les dones pròpia del 
patriarcat, i sabem que és difícil sortir del 
seu cercle. Portem temps analitzant aquests 
dos tipus de violència que es retroali- 
menten, perquè l'ordre patriarcal incideix en 
la violència estructural del sistema en detri¬ 
ment de les dones. Per desgràcia coneixem 
totes les formes i manifestacions de la vio¬ 
lència i podem fer-ne una llista inacabable; 
(...) totes exercides contra les dones individ¬ 
ualment i col·lectivament, aquí i a tot el 
planeta. Cada any, cada moment històric, té 
la seva concreció pel que fa a les necessitats 
i a les reivindicacions de les dones i cada 8 
de març hem fet sentir la nostra veu exigint 


Ciutat Vella / Barcelona.- Milers de persones 
(4.000 segons la guàrdia urbana) van partici¬ 
par el passat dissabte de la manifestació 
unitària en contra de la Barcelona del Risc 
convocada per entitats veïnals de tota l'Àrea 
Metropolitana. La protesta va sortir de la 
plaça Urquinaona a les IBh amb desenes de 
pancartes, banderoles i cartells confeccionats 
pels i les veïnes. Va recórrer la Via Laietana i 
va entrar a la plaça de Sant Jaume, on desd'un 
entarimat es va llegir diversos manifestos. Es 
van exigir indemnitzacions morals i patrimo- 


a les instàncies de poder els canvis legis¬ 
latius, els recursos materials i personals; amb 
urgència. I volem especialment fer esment a 
l'exigència d'una societat lliure de violència 
contra les dones, al treball assalariat de 
qualitat, al reconeixement social del treball 
domèstic i de cura, i al desenvolupament de 
l'ordre mundial sense guerres. (...) És impor¬ 
tant explicar que el nostre treball i reivindi¬ 
cació contra les discriminacions vers les 
dones passa per la construcció d'una soci¬ 
etat diferent i no per l'equiparació de les 
dones al discurs i model masculí avui imper¬ 
ant. (...) Enfront de la violència contra les 
dones nosaltres hi posem la llibertat: la llib¬ 
ertat femenina per ser i per fer en la riquesa 
de la diferència i de la pluralitat. La llibertat 
de donar sentit al nostre "ser dona". La llib¬ 
ertat de buscar qui som i què volem. La llib¬ 
ertat que necessita espais, espais de rela¬ 
cions i de pràctica entre dones per modi¬ 
ficar el món existent, on sigui visible la nos¬ 
tra diferència. (...) La llibertat és la nostra 


nials equitatives per a tots i totes les afec¬ 
tades, però sobretot es va exigir transparèn¬ 
cia, participació i capacitat de decisió per 
part del teixit social del Carmel. També es va 
denunciar les picabaralles polítiques que 
estan treient del centre d'atenció les proble¬ 
màtiques reals del barri. Alhora que es suc¬ 
ceïa la protesta una altra manifestació es 
desenvolupava al Passeig Maragall i el Túnel 
de la Rovira, una marxa que es repeteix des de 
fa un mes tots els dissabtes a la tarda. 

Contra-lnfos 8/ 03/ 05 


força. Les feministes exigim ja un canvi de 
paradigma: cal posar, en el centre de la real¬ 
itat personal i social, la vida i la llibertat de 
ser i de fer; volem viure com a dones lliures 
per ser i per fer sense por, sense violència! 
Visca el 8 de març!». La Comissió 8 de març, 
com cada any, ha convocat una manifestació 
pel 8 de març, que començarà a dos quarts 
de vuit del vespre a Plaça Universitat. 
Comissió 8 de Març +Contra-lnfos8/ 3/ 05 

Detecten en un any 
més de 80 sentències 
judicials masclistes 

Barcelona.- El panorama del maltractament 
a la dona continua essent molt magre 
també en l'aspecte judicial. Des de juliol del 
2003 a juliol del 2004, l'ONG ha detectat 
en els mitjans de comunicació, font de la 
investigació, 80 sentències masclistes. 
Entenen sentències masclistes com aque¬ 
lles que han estat benèvoles amb els agres¬ 
sors amb la rebaixa de la pena o l'absolució. 
La xifra és similar a la d'anys anteriors. 
L'objectiu de l'estudi és alertar sobre lafalta 
de consciència i formació d'alguns jutges i 
aposten per una millora i una formació 
específica d'advocats i magistrats. L'informe 
ofereix alguns casos alarmants. Per exem¬ 
ple, el cas d'una dona barcelonina de 22 
anys que va acusar al seu marit de maltrac¬ 
tament. El titular del Jutjat de lo Penal n Q 22 
de Barcelona, considerà que no hi havia 
suficients proves per condemnar a l'agres¬ 
sor i, a més, va negar que el perfil de la víc¬ 
tima correspongués al d'una dona maltrac¬ 
tada ja que entre d'altres coses: «vestia a la 
moda i, a més, duia anells, arracades curios¬ 
es i ulleres grans». Contra-lnfos 8/ 3/ 05 


Veïnat contra l'especulació 


M ilers de manifestants tornen a sortir al 
carrer per denunciar la Barcelona del Risc 

Als carrers del Carmel es realitza una nova marxa com tots els dissabtes 




















La lluita contra la Llei d'Estrangeria 


Les tancades s'iniciaran la nit de l'Hde març a diferents locals cedits 

Els immigrants anuncien noves tancades 
davant «l'estafa» del procés de regularització 


Barcelona. - «Els i les immigrants iniciarem a 
Barcelona, Cornellà i Gramenet del Besòs a la 
nit de ITL al 12 de març un tancament en 
locals de diferents organitzacions que han 
decidit cedir-nos-els en solidaritat amb la 
nostra lluita. Les assemblees de diferents 
comunitats ja han discutit la proposta de tan¬ 
cament i han decidit portar-la endavant. Ens 
tanquem per mostrar a la societat la ver¬ 
tadera cara de l'actual procés de 
Normalització posat en marxa pel Govern des 
del 7 de febrer. Un procés de regularització 
que no ho és, perquè al final del mateix la 
gran majoria d'immigrants seguirem sense 
papers malgrat que portem vivint i treballant 
a Espanya des de fa més de 6 mesos. Seguirem 
sense papers perquè no estarem censats 
encara que tinguem altres documents com 
informes policials, bitllets aeris, comptes ban- 


La impunitat mèdica i judicial 


caris, resguards oficials., que demostrin la 
nostra estança a Espanya des d'abans del 8 
d'agost. És la primera vegada que s'exigeix el 
padró municipal en una Regularització i es 
construeix així una barrera insuperable per a 
molts. Seguirem sense papers perquè el nos¬ 
tre patró no vulgui fer-nos el contracte, 
perquè prefereixi acomiadar-nos emparant- 
se en la impunitat de la falta d'inspeccions 
laborals o simplement prefereixi continuar 
explotant-nos amb salaris i jornades fora de 
la legalitat. (...) Finalment seguirem sense 
papers perquè ens caducarà el certificat de 
penals o no ens arribarà a temps, o perquè no 
tindrem passaport en vigor.Tot això perquè el 
termini de 3 mesos és clarament insuficient. 
La societat no pot continuar enganyada. Per 
això ens tancarem. (...) Iniciarem aquest tanca¬ 
ment durant la nit de l'ilal 12 de març. (...) Ens 


Tv3 DECIDEIX EMETRE PER FI EL REPORTATGE 


“El meu fill Artur" 

Barcelona.- El dimecres 9 de març a les 22h a 
Tv3 passen la pel·lícula "El meu fill Artur'' 
basada en un cas sobre negligències 
mèdiques amb l'ús de radioteràpia amb resul¬ 
tat de mort que va succeir a Barcelona. La 
pel·lícula es va rodar fa anys, i va ser produïda 
per un organisme de televisions auto¬ 
nòmiques. El film es va poder veure en difer¬ 
ents televisions autonòmiques de fora de 
Catalunya, es suposa que CiU es va encarregar 
de retardar la seva estrena tot el temps pos¬ 
sible. La pel·lícula està basada en l'assassinat 
d'Artur en mans dels metges Benjamin Guix i 
el doctor Rubio. El 3 de març de 1988, l'Artur 
va ser sotmès a la clínica Dexeus a una sessió, 
de més de dues hores, de raigs gamma com a 
solució a la seva malaltia, una neurosis obses¬ 
siva. El resultat d'aquella operació va ser la 
crema del cervell del pacient, provocant-li 
diferents paràlisis i impediments per desen¬ 
volupar una vida normal fins portar-lo a la 
mort el 27 de desembre de 1993. L'únic que 
no es correspon amb la realitat de la pel·lícu¬ 
la és el final, en la realitat el judici va absoldre 
als metges assassins que van experimentar 


emès per televisió 

amb la vida d'Artur, el corporativisme mèdic 
es va encarregar que els dos assassins contin¬ 
uïn impunes Rubio encara treballa a l'hospital 
Valle Hebron i Guix es el cap de la fundació 
Imor www.imor.org. L'advocada dels metges 
que van experimentar amb l'Artur és ara una 
alt càrrec del Tribunal Superior de Justícia de 
Catalunya. La mort d'Artur, ha escandalitzat a 
professionals de la medicina de dins i fora de 
l'Estat Espanyol i ha estat comparada amb els 
experiments que van portar a terme els met¬ 
ges de l'Alemanya nazi. Aquesta mort ha estat 
protegida sistemàticament i descarada per un 
poder judicial que, tot i ser conscient de la 
gravetat del fet res per impartir justícia. Avui 
en dia són milers les querelles i demandes 
que arriben als jutjats denunciant negligèn¬ 
cies i autèntics actes criminals mèdics. 
Aquests no només reben el rebuig social i 
mediàtic que es mereixen, sinó que reben el 
suport més descarat i partidista per part del 
sistema judicial així com la indiferència de la 
classe política. Mes informació a: www.radia- 
cionesmortales-isabelferragut.com 

Contra-lnfos 8/ 3/ 05 


concentrarem amb respecte l'ilde març a les 
7 de la tarda a la Plaça Universitat de 
Barcelona, llegirem un manifest en record de 
les víctimes del 11-M, en solidaritat amb els 
seus familiars i amics, amb tota la societat 
afectada per aquest crim. I allà partirem pací¬ 
ficament, ordenadament als diferents llocs 
on realitzarem el tancament. Per informar 
amb tot detall del desenvolupament previst 
per a aquest tancament així com de les peti¬ 
cions que elevarem a la consideració del 
Govern, es convoca una Roda de Premsa 
Dimecres 9 de març, 1100 hores en la FAVB. 
C/ Obradors6-8 Barcelona». 

Assemblea per la Regularització Sense 
Condicions +Contra-lnfos 8/ 3/ 05 


Lluites laborals 


3.000 persones protesten 
contra els tancaments de 
l'empresa LG-PHILIPS 

Barcelona.- "El passat 6 de març una mani¬ 
festació va recórrer el centre de Barcelona 
per exigir la retirada dels plans de Philips- 
LG que pretén tancar les seves fàbriques a 
Catalunya. En un ambient combatiu, prop 
de 3.000 persones van donar suport a la 
lluita començada per les treballadores i tre¬ 
balladors de Miniwatt -ara Barayo- i van 
finalitzar la marxa a Plaça Sant Jaume on es 
van llegir diversos comunicats. Entre aque¬ 
sts, cal destacar el suport de col·lectius 
d'immigrants que van recordar la solidaritat 
rebuda del Comitè d'empresa i dels trebal¬ 
ladors de Miniwatt durant les mobilitza¬ 
cions i tancaments a les esglésies per exigir 
regularitzacions. El cap de setmana, trebal¬ 
ladors i familiars van fer un dejuni de 24 
horesa l'Església de Sant Medirde Barcelo¬ 
na i continuaran les accions les properes 
setmanes. La Xarxa Solidària contra els 
Tancaments i la Precarietat expressa el seu 
suport a aquesta lluita per la defensa dels 
llocs de treball i fa una crida a solidaritzar- 
nos amb totes les empreses en lluita. No al 
tancament de Miniwatt!! Boicot als pro¬ 
ductes de les multinacionals LG i Philips!!" 

Xarxa contra els Tanc. i la Prec. 6/ 3/ 05 


OKUPACIÓ I CENTRES SOCIALS 


La casa, que estava abandonada, havia estat okupada divendres 

Llibertat amb càrrecs per les 6 detingudes a un 
desallotjament il·legal dels mossos a M anresa 


Manresa/ El Bages.- El diumenge a la tarda 
van quedar en llibertat amb càrrecs (usurpa¬ 
ció i atemptat a l'autoritat) les 6 persones 
detingudes dissabte a M anresa a un desallot¬ 
jament il·legal efectuat pels M ossos d'Esqua¬ 
dra. A les 14h aproximadament van sortir 
dels calabossos de la capital del Bages. Els i 
les detingudes es troben bé i estan pendents 
de declarar davant del jutge. 

A les 7 de la tarda de dissabte dues fur¬ 
gonetes plenes d'agents i diversos cotxes 
amb policies de paisà es van presentar a la 
casa, okupada des del divendres, i van dem¬ 
anar als okupants que sortissin de la casa pel 


seu propi peu ja que sinó, irromprien a l'im¬ 
moble esbotzant la porta. En tot moment els 
agents van assegurar que tenien una ordre 
verbal del jutge de guàrdia per desallotjar 
l'immoble, ordre que no van mostrar en cap 
moment a causa de la seva inexistència. Da¬ 
vant de la negativa dels okupants d'abando¬ 
nar la casa, els agents van esbotzar la porta i 
van entrar a la casa fent destrosses per totes 
les tres plantes fins a detenir als 6 okupants, 
que van passar la nit a comisaria. Els càrrecs 
que se'ls imputen són el d'usurpació, i també 
el d'atemptat a l'autoritat per a un d'ells. 

Contra-lnfos 7/ 3/ 05 


M ILERS DE PERSONES ES MANIFESTEN A M ADRID EN SUPORT A AQUEST PROJECTE 

"Centro Social Seco. nunca 


màs un barrio 

M adrid .- Eren les set de la tarda passades del 
passat dissabte dia 5 quan les més de cinc- 
mil persones concentrades a la pl. Mariano 
de Cavia comencen a marxar cap al centre 
social Seco amb una gran pancarta a la que 
es pot llegir: "Centro Social Seco, nunca màs 
un barrio sin nosotr@s". Dues furgonetes 
d'antiavalots vigilen als manifestants des del 
lateral sense fer cap intervenció. La festivitat 
es feia palesa a l'ambient, amb batucades, 
percussionistes i altres músics que animaven 
a la gent que no parava d'aplegar-se, en una 
de les manifestacions més grans que s'han fet 
a M adrid en els darrers anys. Els tres blocs de 
la manifestació, un de la gent del barri 
d'Adelfas, l'assemblea del centre social i 
altres col·lectius del barri; més enrere, un 
bloc de persones arribades d'altres indrets 
de l'estat, de Barcelona i altres ciutats, que 
aplegava a més de 150 persones i, per últim, 
un bloc amb la resta de col·lectius de la ciu¬ 
tat de Madrid que donaven suport a la con¬ 
vocatòria, des de la Prospe, Móstoles, 
Lavapiés, Canillejas, el diari Daigonal... 
Després de més de dues hores de marxa, en 
les que es va realitzar performances, inter¬ 
vencions de l'espai públic i altres, la mani¬ 
festació va ser desconvocada davant del 
centre social, on es va llegir el comunicat 


sin nosotr@s" 

redactat per l'assemblea, els veïns de 
Vallekas, i altres, tots ells demanant la reubi- 
cació del centre social i de moltes de les 
cases sobre les que hi ha amenaça de 
desnonament de forma imminent. 

Escorcolls als autobusos que des de 
Catalunya donaven suport a la manifestació 
Quan l'autobús organitzat per l'Ateneu 
Candela i La Torna anava cap a Madrid, a 
l'alçada de Lleida va ser aturat pels Mossos 
d'Esquadra i retingut durant més de dues 
hores. En aquestes dues hores del matí de 
dissabte, 50 persones van ser obligades a 
baixar, identificar-se i ser escorcollades, 
enmig d'un alta agressivitat, amenaces i 
pressións sobre tres persones que no anaven 
"prou documentades". Q uatre furgonetes de 
la Brigada Mòbil, dos cotxes amb distintius 
policials i un autobús "civil" buit eren el dis¬ 
positiu que els retenia a un àrea de servei. 
Sense testimonis, fet que vulnera la legis¬ 
lació, els agents van escorcollar l'autobús 
quan tothom hi era fora, equipatges de ma i 
fins i tot discs emmagatzemadors d'informa¬ 
ció digital, a banda que els agents no es van 
identificvar en cap moment, per tot això, la 
Coordinadora Antirepressiva de Gràcia estu¬ 
dia emprendre accions legals. 

Contra-lnfos8/ 3/ 05 


LA POLICIA MUNICIPAL INTENTA 
REBENTAR LA PORTA DE LA CASA 

Elsokupesde Sabadell 
resisteixen a un intent 
de desallotjament 
il·legal ordenat pel 
regidor Paco Bustos 

Sabadell/ Vallès Occidental- La matinada 
del divendres dia 4, l'Assemblea d'Okupes 
de Sabadell va alliberar una vivenda a la 
Plaça Vallès, número 13, a pocs metres del 
CSA Can Barba; vivenda que feia més de 10 
anys que havia estat abandonada. Poc s'ho 
esperaven que cap a quarts d'11 del matí 
següent, aparegués la policia municipal amb 
la intenció de desallotjar-los. Quatre dota¬ 
cions i quatre motos en un total d'uns 12 
policies municipals, van aparèixer davant la 
porta de la vivenda. Els okupes, que en 
aquell moment es trobaven tapiant la porta 
d'entrada, es van tancar a dins i, la policia, 
va començar a forcejar la porta amb la 
intenció d'entrara la vivenda. A partird'aquí 
es van generar moments de tensió en el que 
van resultar ferides dues persones a causa 
dels cops de la policia contra la porta. La 
policia va trucar als bombers que van 
aparèixer ràpidament i van cedir el seu 
material a les dotacions policials. 

Finalment, entre premsa i persones que van 
anar arribant, escridassant a la policia per la 
il·legalitat que estaven cometent, la policia i 
els bombers van marxar. El matí del 8 de 
març, una comissió de l'Assemblea s'ha 
reunit amb el regidor Paco Bustos al qual han 
informat de la presentació d'una denúncia 
conjunta duta a terme per tres persones. 
Paco Bustos ha negat en tot moment que 
s'intentés desallotjar la casa i la policia ha 
afirmat que a l'arribar al carrer i veure que la 
casa es trobava okupada, va marxar. 

Els fets de Tàrrega 


Antifeixisme 


Nou judici als detinguts durant la redada 
a la Fira de Teatre de Tàrrega de l'any 91 


Tàrrega/ Lleida.- «El passat 3 de març, es va 
celebrar un nou judici a un dels detinguts a la 
Fira de Tàrrega l'any 1991 que no es va acollir 
al pacte "xantatgista" que oferia la Fiscalia: 
pagar una sanció econòmica i assumir la cul¬ 
pabilitat perquè el fet es considerés una falta, 
en comptes d'un delicte amb risc de presó. 
Tal i com ens té acostumats el jutge del Penal 
lde Lleida, el senyor Robledo, al judici ens va 
oferir un espectacle teatral ple d'autori¬ 
tarisme i amb una clara vulnerabilitat de les 
garanties jurídiques. (...) L'acusat es va negar a 
respondre a les preguntes de la Fiscalia però 
volia argumentar el per què. No obstant, el 
jutge, no va voler escoltar les justificacions de 
l'acusat, i també li va ordenar callar. El testi¬ 
moni de l'acusació particular, un mosso 
d'esquadra, va entrar a fer la seva declaració 


Antimilitarisme 


on deixava clar que en 14 anys no podia recor- 
dar-se'n, i s'acollia a la declaració del 1991 La 
Fiscal va afirmar "la sola presència (a Tàrrega), 
justifica la pena" i va demanar quatre anys i 
dos mesos de presó per l'acusat. L'acusat va 
afirmar que no havia estat detingut pels 
Mossos d'Esquadra, sinó per la Guàrdia Civil, 
fet que desmuntava tota l'acusació i deixava a 
la vista la farsa sobre la que se sustenta aque¬ 
st judici. També va declarar que va patir tor¬ 
tures quan només tenia 18 anys. El judici va 
quedar vist per sentència (...). 

El proper 17 de març, a les 11:30 h del matí es 
celebrarà un nou judici, un altre episodi 
d'aquesta farsa judicial en la que s'ha conver¬ 
tit el cas de Tàrrega'91 Esperem el vostre 
recolzament, al jutjat Penal lde Lleida.» 

Detinguts a Tàrrega 8/ 3/ 05 


Judici per agressió 
al metro després 
que el passatger 
demanés que li 
parlessin en català 

Barcelona.- El 21de desembre de l'any passat, 
un passatger que es trobava a l'estació de la 
Renfe de Badalona, va acabar emmanillat per 
un guàrdia de seguretat, després de dema¬ 
nar-li al vigilant que li parlés en català. El 
judici, en què el passatger es trobava en 
situació d'acusant i acusat, ja que el guarda 
denuncià que fou agredit, s'havia de celebrar 
a principis de febrer. Després que l'advo¬ 
cadessa del passatger demanés d'unificar 
denúncies, el judici s'ajornà i, finalment, s'ha 
celebrat el 8 de març. Contra-lnfos 8/ 3/ 05 



Apareix una furgona de reclutament 
de militars de l'armada i n'ordenen 
la retirada per pressió popular 


Sant Cugat/ Vallès Occidental.- El passat 6 de març va aparèixer una furgona de militars de 
l'armada espanyola a Sant Cugat, per sorpresa dels vianants, amb la intenció de reforçar la 
campanya propagandística d'informació. Immediatament, el Col·lectiu Antimilitarista de 
Sant Cugat ja va improvitzar una primera acció de repulsa i va emetre un comunicat en què 
afirmava que: «Sant Cugat s'ha mostrat repetides vegades com una ciutat per la pau i 
pensem que la presència de l'exèrcit a la nostra ciutat és una provocació militarista que ha 
de tenir una resposta.» A partir d'aquí, es va convocar una manifestació pel dimarts 8 de 
març a les 5 de la tarda, davant la biblioteca del municipi. El mateix 8 de març al matí, 
responsables del consistori van afirmar haver comès un error, i van ordenar la marxa de la 
furgoneta del municipi. CASC +Contra-lnfos 8/ 3/ 05 


Al dial 104.5 ràdio Bronka i al dial 103.9 Ràdio Línea IV 

Novesemisionsde Bronka i Línea IV 

De l'Ual 13 de març a l'Òpera, c/ Josep Prats 56, Hospitalet 

N o ves j o rnad es d el s J o cs Fractal s 

Divendres 11 de març a les Bh a la plaça Universitat de Bcn 

Inici dels nous tancaments immigrants 

Dissabte 12 a les 12h a la plaça Universitat de Barcelona 

Manifestació contraelstransgènics 


Dissabte 12 de març a Esplugues de 
LLobregat, a les 7 de la tarda xerrada i passi 
de vídeo "El Pla Caufec i la repressió", al 
Casal Robert Brillas (c/ Àngel Guimerà). 

Organitza: Aturem el Pla Caufec 

Dissabte 12 de març a Sabadell, des del matí 
jornada d'activitats en suport als presos i pre¬ 
ses catalanes, amb teatre, passi de vídeo, ta¬ 
ller de cartes, dinar, exposició i xerrada "Aïlla¬ 
ment =tortura",al CSOA Can Barba (c/ Unió). 

Organitza: Rescat 

Diumenge 13 de març a Sant Cugat, a les 7 
de la tarda passi del vídeo "Tortura i repres¬ 
sió. Control polític i social". Cinema fòrum 
amb la pel·lícula "La noche de los lapices", al 
Casal Popular La Guitza. 

Organitzen: Maulets i Alerta Solidària 

Dimarts 15 de marça Cardedeu, a 2/ 4 de 10 
del vespre projecció de "Tortura i repressió 
als Països Catalans" i "Judici a Espanya per 
tortures, Estrasburg" al Centre Cultural. 
Organitza: Associació Cultural L'Esquellot 


M obilitzacions de protesta a 
Mataró en defensa de l’Estella 


Mataró/El Maresme.- El passat dijous 3 de 
març al ple de l'ajuntament de Mataró es van 
sentir les veus de la gent de l'Estella, centre 
social desallotjat i destruït sense ordre judi¬ 
cial, per part dels mossos d'esquadra i amb el 
beneplàcit de l'ajuntament. Quatre persones 
varen entrar i van llegir un manifest on denun¬ 
ciaven sota el lema de "Participa d'un desal¬ 
lotjament il·legal" les polítiques de partici¬ 
pació de l'administració. Van desplegar car¬ 
tells i l'alcalde va ordenar a la policia munici¬ 
pal que desallotgés la sala per impedir així que 
s'expresessin amb llibertat. Les quatre person¬ 
es van ser identificades i a l'exterior se'n varen 
concentrar desenes més que amb cassoles i 


xiulets varen fer soroll durant dues hores. El 
dissabte va ser el dia de treure l'Estella al car¬ 
rer, per demostrar que tot i desaparegut l'es¬ 
pai el projecte continua viu. A la plaça de les 
Tereses es va desenvolupar una jornada molt 
diversa i participativa, amb actes i activitats 
per a gent de tots les edats. L'afluència de 
mataronins i mataronines va ser notable. Pa¬ 
ral·lelament s'està treballant en la presentació 
de les corresponents denúncies en contra de 
la propietat, els mossos d'esquadra i l'ajunta¬ 
ment per haver realitzat un desallotjament 
il·legal, haver destrossat pertinences i haver 
robat materials i bensde persones i de col·lec¬ 
tius allotjatsa l'Estella. Contra-lnfos7/ 3/ 05 


Nova okupació a Gràcia 
5 dies després del 
desallotjament-enderroc 
de la plaça del Nord 

Vila de Gràcia.- El passat divendres a la tarda 
es va realitzar als carrers de Gràcia una cer¬ 
cavila en contra del desallotjament de l'Ate¬ 
neu de Gràcia de la plaça del Nord. La poli¬ 
cia va desallotjar la casa el dilluns 28 de fe¬ 
brer. La cercavila va recórrer diversos carrers 
després de sortir des de la mateixa plaça del 
Nord, passant per la plaça Rovira, on es va 
enderrocar el mur de totxanes construït a la 
porta de la casa que hi havia okupada a 
aquesta plaça, desallotjada també des de fa 
mesos. Tot seguit va continuar fins al carrer 
Providència on es va realitzar l'okupació d'u¬ 
na casa tapiada i abandonada a l'alçada del 
carrer Verdi. Diverses persones hi van entrar 
per tal de rehabilitar-la i acondicionar-la per 
donar vida al nou edifici okupat. 

Contra-lnfos 7/ 3/ 05 


En solidaritat amb els treballadors de M iniwatt: 

Boicot als productes LG-Phillips 



oratge de la setmana vinent 


Dimecres 9 

Dijous 10 

Divendres 11 

Dissabte 12 

Diumenge 13 

Dilluns 14 

Dimarts 15 

Sembla que tornem a les temperatures normals per l’època. Després de 50 dies de fred intens arriba una remuntada de 
les temperatures que serà gradual però constant durant tota la setmana. Els primer dies amb ambient molt assoleïat però 
a finals de setmana i la setmana vinent els núvols en augment amb l’arribada de perturbacions des del sud d’Andalusia. 


















































